ПРОТОКОЛ № 22

от заседание на комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

29 юни 2016 г.
/сряда-11,00 часа/

	Днес, 29 юни 2016 г. (сряда), 11,00 часа се проведе заседание на комисия „Съдебна карта, натовареност и съдебна статистика”  към ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА - отсъства
СОНЯ НАЙДЕНОВА	

По точка 1 от дневния ред присъстват: Милка Итова - член на ВСС и председател на КПА към ВСС; Методи Лалов - председател на Софийски районен съд; Албена Ботева - зам.-председател на СРС; Калоян Топалов - председател на Софийски градски съд; Радостина Данаилова - зам.-председател на Софийски градски съд.

	От администрацията на ВСС присъстват експертни сътрудници към комисията: 	Румен Митев – началник отдел „САОД”, д-я "ИТСС",  Емилия Петкова – главен експерт в отдел „САОД”, д-я "ИТСС”.

1. ОТНОСНО: Обсъждане на въпроси във връзка с възможност за прилагане на чл. 194 ЗСВ за Софийски районен съд и Софийски градски съд.
Обсъждането се провежда в изпълнение на решения на комисията по точки 2 и 3 от Протокол № 21/22.06.2016 г. С участието на председателите и заместник-председатели на СРС и СГС, и председателя на КПА на ВСС, комисията обсъди възможностите за прилагане на чл. 194 ЗСВ и чл. 189 ЗСВ с оглед решаване в кратки срокове на проблема с много високата натовареност на съдиите в СРС и в СГС. В хода на дискусията бяха поставени въпроси относно щатната численост и натовареност на държавните съдебни изпълнители и на съдиите по вписванията, както и тяхното административно обслужване от съдилищата и с бюджета на съдебната власт.
След проведената дискусия в присъствието на представителите на СРС и СГС, и на председателя на КПА към ВСС,

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

1.1. Предлага на КПА към ВСС да бъде открита процедура по реда на чл. 194 ЗСВ за съкращаване на общо 20 заети щатни длъжности "съдия в районен съд" от районните съдилища в цялата страна с над двама съдии, които да бъдат разкрити в Софийски районен: 15 /петнадесет/ длъжности - за граждански съдии, и 5 /пет/ длъжности - за наказателни съдии.
/За решението по т.1.1. г-жа Соня Найденова е против същото да се отнася в посока от районните съдилища в Пловдив, Варна и Бургас за СРС./
1.2. Предлага на Комисия "Съдебна администрация" към СК на ВСС и КПА към ВСС 10 /десет/ незаети длъжности за съдебен помощник в Софийски районен съд да бъдат трансформирани в 6 /шест/ длъжности за съдия в Софийски районен съд, които да бъдат обявени за заемане чрез конкурс.
1.3. Предлага на Комисия "Съдебна администрация" към СК на ВСС във връзка с решението по т. 1.1. да предприеме необходимите действия за разкриване в Софийски районен съд на общо 37 щатни бройки за съдебни служители, от които 20 - за съдебни секретари, и 17 - за съдебни деловодители, чрез закриване на незаети длъжности за съдебни служители или чрез преместване по реда на чл. 343, ал. 2 ЗСВ от районните съдилища в страната.
1.4. Предлага на министъра на правосъдието да бъде проведена съвместна среща във връзка с щатната численост и натовареността на държавните съдебни изпълнители и съдиите по вписванията и тяхното административно обслужване от съдилищата със съдебна администрация и бюджет на съдебната власт.
1.5. Изисква от всички районни съдилища да представят информация за щатната численост и дейността на съдиите по вписвания и държавните съдебни изпълнители за 2013 г., 2014 г. и 2015 г., по години.
1.6. Възлага на експертите в отдел "САОД" след получаване на информацията по т. 1.5. да изготвят обобщени справки, с оглед обсъждането им в работната среща по т. 1.4.
1.7. Предлага на КПА към ВСС да бъде обявен конкурс за съдия в окръжен съд, включително и за СГС.
1.8. Изпраща решението до КПА, КБФ и КСА, за сведение и по компетентност.
1.9. Решението по т. 1.4. и 1.5. да се изпрати до министъра на правосъдието - за сведение, и до председателите на всички районни съдилища - за сведение и изпълнение.

	2. ОТНОСНО: Проект на Анализ на натовареността на съдилищата за 2015 г.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

2.1. Приема за запознаване Проект на Анализ на натовареността на съдилищата за 2015 г. 
2.2. За следващото заседание на комисията проектът на Анализ на натовареността на съдилищата за 2015 г. да бъде представен в окончателен вид за включване в дневен ред за заседание на Съдийската колегия на ВСС на 12.07.2016 г.

	3. ОТНОСНО: Анализ на натовареността на пограничните районни съдилища – гр. Свиленград, гр. Петрич, гр. Малко Търново, гр. Елхово, гр. Царево и гр. Средец.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	3.1. Приема по принцип Проект на Анализ на натовареността на пограничните районни съдилища, като включва в анализа  РС Свиленград, РС Петрич, РС Малко Търново, РС Елхово, РС Царево, РС Средец, РС Тополовград, РС Гоце Делчев, РС Кула, РС Трън, Специализиран наказателен съд и административните съдилища София-град, Хасково и Сливен.
	3.2. Предлага на Съдийската колегия на ВСС след обсъждане на анализа по т. 3.1. да приеме следното решение:
ПРОЕКТ
СЪДИЙСКАТА КОЛЕГИЯ НА
НА ВИСШИЯ СЪДЕБЕН СЪВЕТ
Р Е Ш И :

1. Приема Анализ на натовареността на пограничните районни съдилища.
2. Предлага на Пленума на ВСС да увеличи щатната численост на Районен съд гр. Царево с 1 /една/ щатна длъжност "съдия", която да бъде заемана само при оперативна необходимост чрез командироване на съдии.

	3.3. Изпраща решението на КПА и на КБФ, за сведение.

	4. ОТНОСНО: Организационни въпроси за дейността на Комисията във връзка с Правилата за работа на Съдийската колегия на ВСС.
Приложение: Проект на Вътрешни правила за организацията на дейността на комисия "Съдебна карта, натовареност и съдебна статистика" към Съдийската колегия на Висшия съдебен съвет

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

4.1. Приема по принцип проекта за Вътрешни правила за организацията на дейността на комисия "Съдебна карта, натовареност и съдебна статистика" към Съдийската колегия на Висшия съдебен съвет, в който да бъдат отразени направените в заседанието изменения и допълнения.
4.2. За следващото заседание на комисията да бъде представен окончателният текст на вътрешните правила по т. 4.1. и да бъде обсъдено разпределението на ресорите между членовете на комисията.

	5. ОТНОСНО: Организационни въпроси във връзка с постоянно действащ процедурен механизъм, по който да бъдат инициирани и извършвани промени в Правила за отчитане на натовареността на съдиите и в номенклатурата със статистическите кодове по различните видове дела.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

5.1. Приема Механизъм за наблюдение на прилагането на Правилата за оценка на натовареността на съдиите и в Номенклатурата на статистическите кодове по видовете дела.
5.2. Сформира Работна група по административни дела, Работна група по наказателни дела и Работна група по граждански и търговски дела, които да действат в рамките на Механизма по т. 5.1.
5.3. Одобрява състав на работните групи по т. 5.2, съгласно приложения списък.
5.4. Указва на работните групи по т. 5.2. да обсъдят постъпилите до момента от съдилищата предложения по отношение на прилагането на Правилата за оценка на натовареността на съдиите и по Номенклатурата на статистическите кодове по видовете дела.
5.5. Насрочва първоначална съвместна среща с Работната група по наказателните дела на 07.07.2016 г., четвъртък, от 14.00 ч. в сградата на ВСС.
5.6. Насрочва първоначална съвместна среща с Работната група по граждански и търговски дела на 06.07.2016 г., сряда, от 14.00 ч. в сградата на ВСС.
5.7. Насрочва първоначална съвместна среща с Работната група по административни дела на 08.07.2016 г., петък, от 11.00 ч. в сградата на ВСС.
5.8. Решението, заедно със списъка за състава на работните групи и Механизма по т. 5.1., да се изпрати до всички участници в работните групи за сведение и изпълнение.

	6. ОТНОСНО: Писмо изх. № 1980/23.06.2016 г. от председателя на Специализиран наказателен съд /вх. № 11-06-929/24.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	6.1. Приема за сведение писмо вх. № 11-06-929/24.06.2016 г. от председателя на Специализирания наказателен съд.
	6.2. Изпраща писмото по т. 6.1. на Работната група по наказателни дела (по т. 5.1 от този протокол), за запознаване с оглед евентуална промяна на Приложение № 6, ред 3, към Правилата за оценка на натовареността на съдиите.

	7. ОТНОСНО: Писмо изх. № 349/23.06.2016 г. от председателя на Окръжен съд - Благоевград с приложена Докладна записка от системния администратор на съда /вх. № 11-06-934/27.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	7.1. Приема за сведение писмо вх. № 11-06-934/27.06.2016 г. от председателя на Окръжен съд - Благоевград и приложената към него Докладна записка.
	7.2. Изпраща писмото по т. 7.1., заедно с докладната записка, на Работната група по граждански и търговски дела и на Работната група по наказателни дела (по т. 5.1. от този протокол), за запознаване с оглед евентуално допълнение на Правилата за оценка на натовареността на съдиите с нов коригиращ коефициент за намаляване на първоначално определения коефициент за тежест.

	8. ОТНОСНО: Писмо изх. № 4424/23.06.2016 г. от председателя на Районен съд - Велико Търново /вх. № 11-07-1527/28.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	8.1. Приема за сведение писмо вх. № 11-07-1527/28.06.2016 г.от председателя на Районен съд - Велико Търново.
	8.2. Изпраща писмото по т. 8.1. на Работната група по граждански и търговски дела (по т. 5.1. от този протокол), за запознаване с оглед евентуално указание към разработчиците на деловодните програми за преодоляване на посочения проблем.

	9. ОТНОСНО: Писмо изх. № 88-00-177/23.06.2016 г. от Главния секретар на Висшия съдебен съвет относно актуализиране на интернет сайта на ВСС.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	9.1. Приема за сведение писмо изх. № 88-00-177/23.06.2016 г. от Главния секретар на Висшия съдебен съвет относно актуализиране на интернет сайта на ВСС.
	9.2. Комисията не намира за необходимо да бъдат извършвани промени в съдържанието на сайта, касаещо дейността на комисията.
	9.3. Изпраща решението на Главния секретар на Висшия съдебен съвет, за сведение.

				ПРЕДСЕДАТЕЛ
				НА КОМИСИЯТА: 
КАЛИН КАЛПАКЧИЕВ

Съгласували:
Румен Митев:.................................
Началник о-л „САОД”, д-я „ИТСС”
Емилия Петкова: ......................................
гл. експерт в отдел „АОД”, д-я „ИТСС”
Изготвил:
Мина Стоева: ............................................
сътрудник на КАОСНОСВ, АВСС